ANEXA NR.2
La Hotărârea nr.___________/_____________

a Consiliului Local al comunei Livezile

STATUTUL ACTUALIZAT AL “ REGIEI PUBLICE LOCALE  OCOLUL SILVIC AL MUNICIPIULUI BISTRITA R.A”. 

CAPITOLUL I – MEMBRII  FONDATORI
Art.1.  Membrii fondatori:

 1.- Municipiul Bistrita, prin Consiliul local al municipiului Bistriţa, cu sediul în Bistriţa, P-ţa Centrală nr.6, reprezentat prin primar Gabriel Lazany ;
 2.- Comuna Livezile, prin Consiliul local al comunei Livezile, cu sediul în comuna Livezile, Str. Caminului , nr.164, reprezentata prin primar Traian Simionca;

      Ne exprimăm voinţa de a înfiinţa Regia Publica Locala Ocolul Silvic al municipiului Bistrita R.A.  , ca operator regional cu personalitate juridica si de utilitate publica si care functioneaza pe baza de gestiune economica si autonomie financiara ,  pentru administrarea in comun a fondului forestier , gestionarea fondului cinegetic si realizarea serviciilor silvice aferente terenurilor din fondul forestier proprietate publica a municipiului Bistrita si a comunei Livezile , în conformitate cu prevederile art.92 si 129 alin.2 lit.a si alin.3  lit.c din Ordonanta de urgenta a guvernului nr.57/2019 privind Codul administrativ , Legii nr.15/1990 privind reorganizarea unitatilor economice de stat ca regii autonome si societati comerciale , cu completarile si modificarile ulterioare , Ordonantei de urgenta nr.109/2011 privind guvernanta corporativa a intreprinderilor publice , cu modificarile si completarile ulterioare si a normelor de aplicare aferente ,  Legii nr.331/2024-Codul silvic, cu modificările şi completările ulterioare, Ordinul 904/2010 al ministrului mediului si padurilor pentru aprobarea Procedurii privind constituirea si autorizarea ocoalelor silvice si atributiile acestora , modelul documentelor de constituire , organizare si functionare precum si continutul Registrului national al administratorilor de paduri si al ocoalelor silvice

           Capitolul II. DENUMIREA , SEDIUL ŞI
 DURATA REGIEI

Art.2. Denumirea este REGIA PUBLICA LOCALA OCOLUL SILVIC AL MUNICIPIULUI BISTRITA R.A.

Art.3. Emblema REGIEI PUBLICE LOCALE  OCOLUL SILVIC AL MUNICIPIULUI BISTRITA  R.A reprezinta GHINDA , FRUNZA DE STEJAR SI MOLIDUL si va insoti toate actele ce emana de la aceasta.

Art.4. –(1) REGIA PUBLICA LOCALA  OCOLUL SILVIC AL MUNICIPIULUI BISTRITA  R.A. are sediul in loc.Bistrita, , str.Vasile Lupu , nr.16A , jud.Bistrita-Nasaud.

                       (2) – Sediul  Regiei va putea fi mutat în orice alt loc aflat pe raza unităţilor administrativ-teritoriale membre, în baza unei hotărâri a Adunarii Generale a  Asociaţiei, conform prezentului statut.

           Art.5. - REGIA PUBLICA LOCALA  OCOLUL SILVIC AL MUNICIPIULUI BISTRITA  R.A s-a constituit pe o durata nedeterminată şi a devenit persoană juridică din momentul înscrierii ei in Registrul national al administratorilor de paduri si al ocoalelor silvice.

CAPITOLUL III – SCOPUL SI OBIECTUL DE ACTIVITATE


Art.6.  REGIA PUBLICA LOCALA  OCOLUL SILVIC AL MUNICIPIULUI BISTRITA R.A. are drept scop gospodărirea durabila si unitara  in conformitate cu prevederile amenajamentelor silvice  si ale normelor de regim silvic a fondului forestier , a vegetatiei din afara fondului forestier , a fondului cinegetic  , proprietate publica si privata a municipiului Bistrita si a comunei Livezile si al altor unitati administrativ teritoriale, a fondului forestier proprietate privata a unitatilor de cult (parohii, schituri, manastiri) si a institutiilor de invatamant, a fondului forestier proprietate privata indiviza a persoanelor fizice (foşti composesori, moşneni şi răzesi sau mostenitori ai acestora), a fondului forestier proprietate a persoanelor fizice, in vederea cresterii contributiei padurilor la imbunatatirea conditiilor de mediu si la asigurarea economiei locale cu lemn, cu alte produse ale padurii si cu servicii specifice silvice.

Art.7.  I. Obiectul principal de activitate:
1. cod CAEN – 0210 – Silvicultura si alte activitati forestiere
II.  Obiecte secundare de activitate:

1. cod CAEN – 0125 – Cultivarea fructelor arbustilor fructiferi , capsunilor , nuciferelor si a altor pomi fructiferi;
2. cod CAEN – 0161 – Activitati auxiliare pentru productia vegetala;
3. cod CAEN – 0162 – Activitati auxiliare pentru cresterea animalelor;
4. cod CAEN –0170 – Vanatoare , capturare cu capcane a vanatului si activitati de servicii anexe vanatorii ;
5. cod CAEN – 0220 – Exploatare forestiera ;
6. cod CAEN – 0230 – Colectarea produselor forestiere nelemnoase din flora spontana;
7. cod CAEN – 0240 – Activitati si servicii anexe silviculturii ;
8. cod CAEN – 0312 – Pescuitul in ape dulci ;
9. cod CAEN – 0322  - Acvacultura in ape dulci;
10.  cod CAEN – 1610 -  Taierea si rindeluirea lemnului;
11.  cod CAEN – 1622 – Fabricarea parchetului asamblat in panouri;
12.  cod CAEN – 1623 – Fabricarea altor elemente de dulgherie si tamplarie pentru constructii;
13.  cod CAEN – 1624 – Fabricarea ambalajelor din lemn;
14.  cod CAEN – 1629 – Fabricarea altor produse din lemn , fabricarea articolelor din pluta, paie si alte materialel vegetale impletite ;
15.  cod CAEN – 3299 –  Fabricarea altor produse manufacturiere n.c.a.
16. cod CAEN – 4312 – Lucrari de pregatire a terenului

17.  cod CAEN – 4613 – Intermedieri in comertul cu material lemnos si a materialelor de constructii;
18. cod CAEN – 4623 – Comert cu ridicata a animalelor vii;
19. cod CAEN – 4632 – Comert cu ridicata a carnii si a produselor din carne ;
20. cod CAEN –  4647 – Comert cu ridicata a mobilei , covoarelor si articolelor de iluminat ;
21. cod CAEN - 4673 – Comert cu ridicata al materialului lemnos si a materialelor de constructii si echipamentelor sanitare ;
22. cod CAEN -  4690 – Comert cu ridicata nespecializat ;

23. cod CAEN -  4939 – Alte transporturi terestre de calatori n.c.a.;

24. cod CAEN -  4941-  Transporturi rutiere de mărfuri;

25. codCAEN – 5224  - Manipulări;

26. codCAEN – 5520 – Facilitati de cazare pentru vacante si perioade de scurta durata;

27. codCAEN – 5590 – Alte servicii de cazare;

28. cod  CAEN – 7112 – Activitati de inginerie si consultanta tehnica legate de acestea;

29. codCAEN -  8130 – Activitati de intretinere peisagistică;

30. codCAEN -  9312 – Activitati ale cluburilor sportive.


CAPITOLUL IV - PATRIMONIUL


Art.8.  REGIA PUBLICA LOCALA  OCOLUL SILVIC AL MUNICIPIULUI BISTRITA R.A., are in administrare fondul forestier   proprietate publica si privata a municipiului Bistrita si a comunei Livezile, inregistrat ca atare in amenajamentele silvice si in cercetarea statistica SILV 1, actualizat pe baza intrărilor şi cedărilor de terenuri legal efectuate , precum si in inventarul domeniului public  privind fondul  forestier , identificat in contractul de administrare.


Art.9. 1) REGIA PUBLICA LOCALA  OCOLUL SILVIC AL MUNICIPIULUI BISTRITA R.A., poate avea un patrimoniu propriu format din bunuri mobile sau imobile dobandite conform legii. Regia poseda, foloseste si dispune in mod autonom de bunurile pe care le are in proprietate, in vederea realizarii scopului pentru care a fost constituita, in conditiile prevazute de lege;



2) Imobilul – sediul central, precum si bunurile proprietate publica si/sau privata a municipiului Bistrita si a comunei Livezile, administrate de REGIA PUBLICA LOCALA  OCOLUL SILVIC AL MUNICIPIULUI BISTRITA R.A., se evidentiaza in mod distinct in patrimoniul acesteia, cu exceptia fondului forestier care figureaza in inventarul public si are regimul prevazut de lege.


CAPITOLUL V – STRUCTURA ORGANIZATORICA SI FUNCTIONALA


Art.10. 1) REGIA PUBLICA LOCALA  OCOLUL SILVIC AL MUNICIPIULUI BISTRITA R.A., este compusa din punct de vedere organizatoric din diviziuni tehnico-administrative ,respectiv din cantoane silvice conduse de padurari , angajati in conditiile legii , grupate la randul lor in districte silvice conduse de catre ingineri , subingineri sau tehnicieni silvici , aflati in subordinea sefului de ocol. Regia poate avea in structura sa subunitati fara personalitate juridica : sectii si alte subunitati pentru gestionarea padurilor , exploatarea padurilor si prelucrarea primara a lemnului, precum si pentru intretinerea si repararea drumurilor, pepiniere silvice, crescatorii de vanat, pastravarii, sectii de productie pentru impletituri din nuiele de rachita si centre pentru recoltarea, prelucrarea si valorificarea lemnului, a fructelor de padure, a ciupercilor comestibile din flora spontana, a plantelor medicinale si a carnii de vanat, magazine proprii de prezentare si desfacere a produselor specifice fondului forestier si cinegetic, club sportiv, fabrici sau ateliere, administratii de parcuri nationale, naturale si arii protejate, precum si alte subunitati fara personalitate juridica, necesare obiectului de activitate, care functioneaza ca puncte de lucru, in conditiile legii.



2) Infiintarea, respectiv incetarea activitatii subunitatilor prevazute la alin.1, se stabilesc prin hotarare a consiliului de administratie al regiei si se aproba prin hotarari ale consiliilor locale asociate.

Art.11. 1) In cadrul REGIEI  PUBLICE LOCALE OCOLUL SILVIC AL MUNICIPIULUI BISTRITA R.A. pot functiona directii de specialitate, servicii, birouri, oficii. 
                          2) Numarul, organizarea si atributiile acestora se stabilesc prin hotarare a consiliului de administratie si se aproba de catre consiliile locale asociate.


  3) REGIA PUBLICA LOCALA OCOLUL SILVIC AL MUNICIPIULUI BISTRITA R.A. se poate asocia cu alte regii si societati comerciale sau cu terte persoane fizice si juridice, romane sau straine, in conditile legii, pentru realizarea unor activitati de interes comun, corespunzatoare obiectului sau de activitate ,cu aprobarea prealabila a Adunarii Generale a Asociatiei Intercomunitare Silvice Bistrita-Livezile si a Consiliilor Locale ale celor doua unitati administrativ teritoriale asociate.

CAPITOLUL VI – ORGANELE DE CONDUCERE


Art.12. Organele de conducere ale REGIEI PUBLICE LOCALE OCOLUL SILVIC AL MUNICIPIULUI BISTRITA R.A. sunt:

· consiliul de administraţie

· şeful de ocol
Art.13. 1) Consiliul de administratie al REGIEI PUBLICE LOCALE  OCOLUL SILVIC AL MUNICIPIULUI BISTRITA R.A. este numit de catre Asociatia Intrecomunitara Silvica Bistrita-Livezile , in calitate de autoritate tutelara in urma procesului de desemnare  sau selectie si nominalizare in conformitate cu prevederile legale si este compus din 3 (trei) administratori neexecutivi .



2) Membrii consiliului de administratie sunt numiti pentru o perioada de 4 ani, mandatul acestora putand fi reinnoit o singura data , ca urmare a unui proces de evaluare ;

                      3)  Membrii consiliului de administratie pot fi revocati oricand de catre cei care i-au numit , conform legii , in conditiile stabilite de contractul de mandat;

                      4)  Membrii consiliului de administratie nu pot face parte din mai mult de doua consilii de administratie ale unor regii autonome sau societati comerciale sau participa la societati comerciale cu care regia are relatii de afaceri ori interese contrare ;

                      5) Consiliul de administratie poate propune celor care i-au numit inlocuirea unui membru necorespunzator , justificat si documentat ;

                      6.) a.Remuneraţia membrilor neexecutivi ai consiliului de administraţie constă într-o indemnizaţie fixă lunară. Indemnizaţia fixă nu poate depăşi de maximum 3 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de regia autonomă, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii. Nivelul remuneraţiei, în cadrul plafonului, este propus de comitetul de remunerare al consiliului de administraţie al regiei autonome, avizat de autoritatea publică tutelară şi notificat Agenţiei pentru Monitorizarea şi Evaluarea Performanţelor Întreprinderilor Publice, luând în considerare criteriile de referinţă din sectorul privat, precum şi complexitatea operaţiunilor desfăşurate de regia autonomă. 

                            b. Remuneraţia membrilor executivi ai consiliului de administraţie este formată dintr-o indemnizaţie fixă lunară care nu poate depăşi de maximum 3 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de regia autonomă, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii, şi dintr-o componentă variabilă. Componenta fixă lunară a membrilor executivi ai consiliilor de administraţie poate depăşi de 3 ori, dar nu mai mult de maximum 6 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de regia autonomă, la nivel de clasă, conform clasificaţiei activităţilor din economia naţională, comunicat de Institutul Naţional de Statistică pentru perioadele lunare în care regia autonomă îndeplineşte cumulativ cel puţin următoarele condiţii:

a)nu are datorii restante faţă de bugetul general consolidat;
b)nu are datorii restante faţă de furnizori şi faţă de alţi creditori;
c)are programele de investiţii implementate conform graficelor de execuţie;
                           c. Remuneratiile prevazute la alin.6) , lit.a si b sunt corespunzatoare unui program de lucru integral , respectiv pentru participarea la toate activitatile impuse ale consiliului de administratie , ea fiind diminuata proportional cu neparticiparea la activitati.

           Art.14. Consiliul de administratie al REGIEI PUBLICE LOCALE  OCOLUL SILVIC AL MUNICIPIULUI BISTRITA R.A. isi desfasoara activitatea in conformitate cu prevederile prezentului Statut si a Regulamentului de organizare si functionare si hotaraste in toate problemele privind activitatea REGIEI PUBLICE LOCALE  OCOLUL SILVIC AL MUNICIPIULUI BISTRITA R.A., cu exceptia celor care, potrivit legii, sunt date in competenta altor organe.

Art.15. Consiliul de administratie al REGIEI PUBLICE LOCALE  OCOLUL SILVIC AL MUNICIPIULUI BISTRITA R.A. are urmatoarele atribuţii :
         a) Administreaza regia autonoma prin supravegherea funcţionării unor sisteme prudente şi eficace de control, care să permită evaluarea şi gestionarea riscurilor; 

         b) Aproba strategia de dezvoltare a regiei autonome, prin asigurarea existenţei resurselor financiare şi umane necesare pentru atingerea obiectivelor strategice şi supravegherea conducerii executive a regiei autonome;

         c) Asigurarea ca regia autonoma îşi îndeplineşte obligaţiile legale şi către părţile interesate; 

         d) Monitorizeaza performanţa conducerii executive; 

         e) Asigurarea faptului că informaţia financiară produsă de regia autonoma este corectă şi că sistemele de control financiar şi management al riscului sunt eficace;

         f) Numeşte şi revocă directorii/seful de ocol şi stabileşte remuneraţia acestora , in conformitate cu prevederile legale;

         g) Analizează şi aprobă planul de administrare elaborat în colaborare cu seful de ocol, în acord cu scrisoarea de aşteptări şi cu declaraţiile de intenţie;

         h) Negociază indicatorii de performanţă financiari şi nefinanciari cu autoritatea publică tutelară;Transmite spre avizare catre AMEPIP indicatorii cheie de performanta aprobati de autoritatea publica tutelara ;
         i) Asigură integritatea şi funcţionalitatea sistemelor de raportare contabilă şi financiară, precum şi realizarea planificării financiare;

         j) Verifică funcţionarea sistemului de control intern sau managerial;

         l)  Monitorizează şi evaluează performanţa directorilor si a sefului de ocol.
        n) Monitorizează şi gestionează potenţialele conflicte de interese de la nivelul organelor de administrare şi conducere;

        o) Supervizează sistemul de transparenţă şi de comunicare;

        p) Monitorizează eficacitatea practicilor de guvernanţă corporativă ale regiei autonome;

        q)  Raportează trimestrial autorităţii publice tutelare modul de îndeplinire a indicatorilor  cheie de performanta, anexă la contractul de mandat, precum şi alte date şi informaţii de interes pentru autoritatea publică tutelară, la solicitarea acesteia;

         r) Supune spre aprobare Consiliilor locale asociate modificările, în condițiile legii, a Regulamentului de organizare si funcționare, Statutului, Actului constitutiv,  organigramei și statului de funcții ale Regiei Publice Locale Ocolul Silvic al Municipiului Bistrița R.A.

       m) Propune înființarea sau, după caz, desființarea unor subunități, propunere ce se aprobă de către consiliile locale asociate;

        s) Analizează și aprobă, în corelare cu obiectivele strategiei naționale în domeniul silviculturii, programele de activitate economică, de cercetare, dezvoltare și retehnologizare, pe termen scurt, mediu și lung, pentru care finanțarea este asigurată din sursele proprii ale Regiei Publice Locale Ocolul Silvic al Municipiului Bistrița R.A.

        t)
 Stabilește competențele în domeniile tehnic, economico-financiar, juridic și de personal pentru unitățile și subunitățile din structura sa;

        u) Analizează și hotărăște asocierea Regiei Publice Locale Ocolul Silvic al Municipiului Bistrița R.A. cu alte regii și societăți comerciale sau cu alte  persoane fizice și juridice, din țară sau din străinătate, în condițiile legii, pentru realizarea unor activități de interes comun, corespunzătoare obiectului său de activitate, cu aprobarea în prealabil a Adunarii Generale a Asociației Intercomunitare Silvice Bistrița-Livezile , cu exceptia hotărârilor care afectează patrimoniul celor doi asociați ;
        v) Avizează și supune aprobării consiliilor locale asociate, dupa obtinerea avizului autoritatii publice tutelare, bugetetele anuale de venituri și cheltuieli precum și eventualele modificări (rectificări) survenite în cursul anului;
          x) Aprobă bugetul anual de venituri și cheltuieli al Regiei rezultat prin cumularea bugetelor anuale aprobate in prealabil de către consiliile locale asociate;

          y) Aprobă bilanțul contabil și contul de profit si pierderi;

          z) În termen de maximum 30 de zile de la data numirii sale, Consiliul de Administraţie elaborează o propunere pentru componenta de administrare a planului de administrare în vederea realizării indicatorilor de performanţă financiari şi nefinanciari.

         aa)  Analizează și aprobă prin decizie Planul de administrare al Regiei autonome    ce conține și componenta manageriala întocmita de seful de ocol.

         bb) Transmite Autorității Publice tutelare în termen de 5 zile de la aprobarea planului de administrare, prin grija preşedintelui consiliului de administraţie, indicatorii cheie de performanta rezultaţi din planul de administrare în vederea negocierii şi aprobării.
        cc)  Intocmește și aproba , în termen de 90 de zile de la numire , un cod de etică care se revizuiește anual , daca este cazul și este avizat in prealabil de auditorul intern ;

        dd)  Încheie contractul de mandat al sefului de ocol, și evaluează activitatea acestuia, în baza obiectivelor și indicatorilor de performanță aprobați;

        ee)  Supune spre aprobare consiliilor locale asociate nivelul creditelor necesare, fundamentează și solicită subvenții pentru investiții, pentru acțiuni de combatere a unor atacuri masive de dăunători, etc;

         ff)  Stabilește măsuri pentru respectarea disciplinei tehnologice, pentru paza fondului forestier și a bunurilor Regiei Publice Locale Ocolul Silvic al Municipiului Bistrița R.A.

         gg)  Stabilește prețurile  produselor specifice fondului forestier și cinegetic; stabilește și aprobă prețurile de pornire la licitație pentru vânzarea de masă lemnoasă către agenții economici; se aprobă ca prețul de pornire la licitații să fie stabilite de către Consiliul de Administrație al Regiei pe baza actelor normative incidente;

         hh) Stabilește tarifele pentru prestările de servicii pentru pădurile aparținând persoanelor fizice și juridice neasociate;

           ii)  Stabilește tarifele pentru lucrări, produse și servicii din domeniul său de activitate, potrivit legii;

          jj)  Aprobă valoarea grilelor și claselor de salarizare, în limita bugetului aprobat;

          kk) Aprobă casarea și scoaterea din uz a mijloacelor fixe, obiecte de inventar etc;

       mm) Acționează în condițiile prevăzute de lege pentru  închirierea unor bunuri din patrimoniul propriu;

        oo) Supune aprobării Consiliului local responsabil patrimonial, scoaterile definitive din fondul forestier național;

        pp) Stabilește investițiile care urmează sa fie realizate, potrivit obiectului său de activitate și care se finanțează din surse proprii sau alte surse, potrivit legii, cu aprobarea consiliilor locale;

       qq) Soluționează contestațiile salariaților din cadrul regiei împotriva măsurilor disciplinare și administrative aplicate potrivit competențelor prevăzute de lege;

        rr) Negociază prin delegarea și împuternicirea sefului de ocol și încheie cu sindicatele sau cu  reprezentanții salariaților contractul colectiv de muncă la nivelul Regiei Publice Locale Ocolul Silvic al Municipiului Bistrița R.A.;
       ss) Aprobă orice alte măsuri privind activitatea Regiei Publice Locale Ocolul Silvic al Municipiului Bistrița R.A., potrivit legii;

        tt) Convoaca consiliul de administratie al Asociatiei Intercomunitare Silvice Bistrita Livezile pentru aprobarea oricarei tranzactii daca aceasta are individual sau intr-o serie de tranzactii incheiate , o valoare mai mare de 10% din valoarea activelor nete ale regiei sau mai mare de 10% din cifra de afaceri a regiei potrivit ultimelor situatii financiare auditate ;

      uu) Elaboreaza un raport anual privind activitatea regiei , pana la data de 31 mai a anului urmator , care se publica pe pagina de internet.
       vv) Indeplineste toate actiunile referitoare la transparenta si obligativitate de raportare in conformitate cu prevederile legale.

Art.16) 1.)Consiliul de administratie al REGIEI PUBLICE LOCALE  OCOLUL SILVIC AL MUNICIPIULUI BISTRITA R.A. se intruneste in sedinta ordinara o data pe lună, la convocarea presedintelui consiliului de administratie sau ori de câte ori este necesar , la propunerea şefului de ocol , în sedinta extraordinara.

              2.) Consiliul de administraţie îşi elaborează un Regulament propriu de organizare si functionare.

             3) Consiliul de administratie elaboreaza si aproba un Cod de etica revizuibil anual care cuprinde criteriile de integritate si prevede obligatii , dupa cum urmeaza :

a) respectarea Codului de etica al regiei autonome, aplicabil nu numai angajatilor acesteia, ci si membrilor consiliului; 

b) denuntarea conflictelor de interese, definite conform legislatiei in vigoare si conform reglementarilor interne ale regiei autonome; 

c) adoptarea unui comportament adecvat si necesar a fi exercitat in cadrul consiliului in cazul situatiilor ce l-ar putea pune pe administrator intr-o situatie de conflict de interese; 

d) indeplinirea obligatiilor legate de tratarea informatiei confidentiale si sensible cu discretia cuvenita si in conformitate cu mentiunile din contractul de mandat, dar si de detinerea si mentinerea unei reputatii profesionale excelente.

         4) Administratorul care are intr-o anumita operaţiune, direct sau indirect, interese contrare intereselor regiei trebuie sa ii instiinteze despre aceasta pe ceilalti administratori si pe auditorii interni si sa nu ia parte la nicio deliberare privitoare la aceasta operatiune; aceeaşi obligatie o are administratorul in cazul in care sotul sau sotia sa , rudele ori afinii sai pana la gradul IV inclusiv sunt interesaţi intr-o anumita operatiune.
         Art.17.  1) Consiliul de administratie poate atrage in activitatea sa de analiza a unor probleme complexe specialisti din diferite sectoare.

                      2) Activitatea specialistilor atrasi pentru solutionarea unor probleme complexe va putea fi  remunerata ; nivelul remuneratiei va fi stabilit de catre Consiliul de administratie al Regiei.
Art.18.  (1) In cadrul Consiliului de administratie se constituie comitetul de audit format din doi administratori neexecutivi si independenti ,care vor avea urmatoarele atributii :
         a)informează   membrii Consiliului de administraţie ai Regiei  cu privire la rezultatele auditului statutar şi explică în ce mod a contribuit auditul statutar la integritatea raportării financiare şi care a fost rolul comitetului de audit în acest proces;
          b)monitorizează procesul de raportare financiară şi transmite recomandări sau propuneri pentru a asigura integritatea acestuia;
          c)monitorizează eficacitatea sistemelor controlului intern de calitate şi a sistemelor de management al riscului entităţii şi, după caz, a auditului intern în ceea ce priveşte raportarea financiară a entităţii auditate, fără a încălca independenţa acestuia;
          d)monitorizează auditul statutar al situaţiilor financiare anuale şi al situaţiilor financiare anuale consolidate, în special efectuarea acestuia; 
          e)evaluează şi monitorizează independenţa auditorilor financiari sau a firmelor de audit  şi, în special, oportunitatea prestării unor servicii care nu sunt de audit către entitatea auditată ;
          f)răspunde de procedura de selecţie a auditorului financiar sau a firmei de audit şi recomandă membrilor organului de administraţie  auditorul financiar sau firma/firmele de audit care urmează a fi desemnată/desemnate ;        

        g)orice alte atributii prevazute de lege sau prin regulamentele interne ale regiei;
         (2) In cadrul Consiliului de administrație va funcționa Comisia de evaluare a directorilor/șefului de ocol formată din administratorii independenți care vor avea urmatoarele atributii :

· Analizează îndeplinirea/neindeplinirea obiectivelor și indicatorilor de performanță aprobați anual pentru directori/șeful de ocol;

· Stabilesc nivelul remunerației componentei variabile a șefului de ocol , în baza indeplinirii indicatorilor de performanță negociați și aprobați.

          Art. 19.  (1) Conducerea executiva si reprezentarea legala a regiei se exercita de catre şeful de ocol.

                        (2) Remuneratia acestuia va fi stabilita la nivelul celei prevazute pentru un administrator executiv.
                        (3) Atributiile principale ale sefului de ocol sunt:

a) Asigura organizarea, conducerea si gestionarea activitatii curente a REGIEI PUBLICE LOCALE  OCOLUL SILVIC AL MUNICIPIULUI BISTRITA R.A;

b) Elaboreaza si prezinta consiliului de administratie , in termen de 60 de zile de la numire ,  o propunere pentru componenta de management a planului de administrare pe durata mandatului , in vederea realizarii indicatorilor de performanta financiari si nefinanciari ;
c)  Intocmeste trimestrial un raport cu privire la activitatea de conducere executivă şi cu privire la evoluţia regiei, care va fi comunicat consiliului de administraţie ;deasemenea in raportarea trimestriala se vor prezenta informatii privind executia mandatului directorului , schimbarile semnificative in situatia afacerilor si in aspectele externe care ar putea afecta performanta regiei sau perspectivele sale strategice ;
d) Raspunde, in conditiile legii, de ducerea la indeplinire a obiectivelor si  indicatorilor de performanta manageriala stabilite pentru REGIA PUBLICA LOCALA  OCOLUL SILVIC AL MUNICIPIULUI BISTRITA R.A.;
e) Numeste pe functii personalul din subordine din cadrul REGIEI PUBLICE LOCALE  OCOLUL SILVIC AL MUNICIPIULUI BISTRITA R.A, potrivit prevederilor legale.;

f) Stabileste masuri, potrivit legii, pentru angajarea raspunderii disciplinare, materiale, civile,penale sau contraventionale a angajatilor REGIEI PUBLICE LOCALE  OCOLUL SILVIC AL MUNICIPIULUI BISTRITA R.A. in cazul neindeplinirii de catre acestia a obligatiilor de serviciu ce le revin;

g) Angajeaza personalul din subordine , negociaza si incheie contractele individuale de munca ale salariatilor , in conformitate cu contractul colectiv de munca si cu bugetului de venituri si cheltuieli aprobat;
h) Participă, din partea ocolului, la negocierea cu reprezentanţii salariaţiilor, a conţinutului contractului colectiv de munca ce se încheie la nivel de ocol, conform dispoziţiilor legale în vigoare ;

i) Reprezinta si angajeaza, REGIA PUBLICA LOCALA  OCOLUL SILVIC AL MUNICIPIULUI BISTRITA R.A., in relatiile cu tertii si in justitie;
j) Urmăreşte şi raspunde de aplicarea corespunzătoare a organigramei şi a statului de funcţii aprobate de  consiliile locale ;

k)  Asigură conducerea activitaţii curente a Ocolului Silvic, derularea corespunzatoare şi realizarea cantitativă şi calitativa a programelor aprobate, precum şi crearea tuturor condiţiilor pentru realizarea producţiei la un nivel tehnic corespunzator, în condiţii de  eficienţa economica a tuturor activitaţilor pe care le desfăşoară  şi de  protecţie a muncii ;

l) Stabileşte şi aproba prin fişa postului, sarcinile şi atribuţiile de serviciu ce revin salariaţilor din cadrul ocolului şi urmareşte modul de desfaşurare a acestei activitaţi pentru fiecare angajat.

m) Raspunde de executarea corespunzatoare a tuturor lucrarilor  silvice , in conformitate cu Normele tehnice in vigoare ;

n) Urmăreşte şi răspunde de modul în care se respectă regulamentul de vânzare a masei lemnoase, normele de exploatare a masei lemnoase de către  agenţii economici, soluţionarea litigiilor intervenite în legatură cu exploatarea lemnului, stabilirea corectă a cuantumului  fizic şi valoric al prejudiciilor produse în parchete şi încasarea contravalorii acestora de la persoanele vinovate ;

o) Organizează şi urmăreşte efectuarea recepţiilor tehnice la obiectivele de investiţii din fonduri proprii. Pentru obiectivele de construcţii finanţate din fonduri bugetare, face propuneri Consiliului  de Administraţie pentru constituirea comisiei de recepţie ;

p) Urmăreşte realizarea, în termenele stabilite, a  programelor de  investiţii, aprobate de  Consiliul  de Administraţie, finanţate din surse proprii,  precum şi cele finanţate din bugetul de stat. ;

q)  Ia masuri de aprovizionare tehnico- materială, prin incheierea  contractelor cu agenţi economici din ţară sau  lansări de comenzi pentru procurarea materiilor prime, materialelor, combustibililor şi a celorlalte bunuri materiale, precum şi a utilajelor tehnologice necesare bunei desfăşurări a activităţii ;

r)  Propune organizarea şi valorifică prin licitaţia mijloacelor fixe aprobate  la casare de  Consiliul  de Administraţie ;

s) Incheie contracte economice cu agenţii economici, pentru valorificarea la intern si la export a  tuturor produselor din sectorul silvic  în condiţii de eficienţa economică, incheie contracte de  credite pentru activitatea de productie şi de investiţii, răspunzând de rambursarea acestora in  termen ;

t) Stabileşte şi ia masuri pentru respectarea disciplinelor tehnologice pentru paza fondului forestier precum şi a bunurilor unitaţii şi  aproba  documentele incheiate pentru prejudiciile produse, în condiţiile prevazute de lege ;

u) Urmareşte respectarea de către personalul angajat  a confidenţialităţii afacerilor încheiate, precum şi a  secretului  preţurilor prevazute în contracte ;

v) Răspunde de dotarea în condiţii corespunzatoare a personalului silvic cu echipament de serviciu, de protecţia muncii şi de lucru, pe plan local, în condiţiile legii ;

w) Urmareşte şi asigură încadrarea în normele de consum la materiale, energie, combustibili, etc, şi ia măsurile legale în cazul depăşirii acestora ;

x) Urmareşte şi asigură valorificarea superioară, inclusiv calitativă a masei lemnoase, în limitele  posibilităţilor pădurii ;

y) Urmareşte desfacerea producţiei proprii în conditii profitabile pe teritoriul tării ;

z) Analizează şi aprobă  prestaţiile de servicii de specialitate, la cerere şi contra cost, către populaţie, privind exploatarea materialului lemnos  pentru nevoile locale, transport şi lucrări cu utilajele din dotare, inclusiv debitari de material lemnos  la instalaţii proprii ;  

aa) Organizează şi răspunde de exercitarea controlului financiar preventiv şi controlului gestionar de fond asupra gospodăririi mijloacelor materiale şi băneşti, precum şi inventarierea acestora, în conditiile prevazute de lege ;

ab)  Asigură  indeplinirea  prevederilor contractului colectiv de munca ;

ac)  Organizează  conducerea contabilitatii conform legii ;

ad)  Urmareşte şi asigură valorificarea imediată a stocului de marfa produs, a incasării integrale şi la timp a contravalorii mărfurilor livrate la intern şi extern a contravalorii prestaţiilor  executate pentru diverşi terţi ;

ae)  Asigurarea condiţiile de munca, pentru prevenirea şi evitarea accidentelor, bolilor profesionale şi a oricarui eveniemnt  legat de munca , in conformitate cu obligaţiile  prevazute de legile în  vigoare ;

af) Gestionează  ciocanele silvice de marcat potrivit reglementărilor stabilite de autoritatea publică  centrală care raspunde de silvicultură ;

ag) Dispune punerea la dispozitia reprezentantului organizatiei de sindicat din regie, date privind administrarea regiei, în baza unei solicitari scrise;

ah)  Dispune constituirea garantiile banesti prevazute de lege;

ai) exercita mandatul încredinţat, personal şi cu loialitate, competenţă şi diligenţa unui profesionist, potrivit clauzelor prezentului contract, a statutului si regulamnetului de organizare si functionare şi ale legii;
aj)  Îşi folosește toată priceperea, experienţa şi toate mijloacele ce-i vor fi puse la dispoziţie de către Regie, în vederea conducerii activităţii acesteia astfel încât să ajungă la îndeplinirea prevederilor din bugetul de venituri şi cheltuieli aprobat de autoritatea competentă;
ak)  formuleaza propuneri adresate consiliului de administraţie referitoare la programul anual de activitate şi strategia de perspectivă a Regiei.
al) Indeplineste orice alte atributii prevazute in legislatia specifica ;

am) Intocmeste anual un raport cu privire la remuneratii si alte avantaje acordate administratorilor si directorilor , pe care il prezinta autoritatii publice tutelare , in conformitate cu prevederile legale;

an)  Asigura , prin calitatea sa de conducator executiv al regiei transparenta datelor precum si fluxul informational catre si dinspre consiliul de administratie.

Art.20. 1) Seful de ocol este ordonator de credite in conditiile prevazute de lege;

 2) Seful de ocol este responsabilul legal cu care autoritatile contractante vor semna contracte de finantare a obiectivelor de investitii, in cadrul programelor externe de sprijin nerambursabil potrivit obiectului de activitate al REGIEI PUBLICE LOCALE  OCOLUL SILVIC AL MUNICIPIULUI BISTRITA R.A.

Art.21.  In exercitarea atributiilor sale, seful de ocol  emite ordine si decizii.

Capitolul VII. MODUL DE DOBANDIRE SI PIERDERE A CALITATII DE MEMBRU .DREPTURILE SI OBLIGATIILE MEMBRILOR 
       Art.22 (1).  Poate fi membru al regiei orice unitate administrativ  teritorială detinatoare de fond forestier si/sau silvopastoral, cu condiţia sa-si aduca aportul de capital – fond forestier si/sau silvopastoral ,   sa manifeste interes şi să se implice activ în vederea realizării scopurilor şi obiectivelor regiei respectiv asociatiei, (din care trebuie sa faca parte in mod obligatoriu , in prealabil) precum şi să respecte actul constitutiv , statutul  si regulamentul de organizare si functionare al regiei.

           (2).  Calitatea de membru se dobândeşte în baza unei cereri scrise a solicitantului, care se aproba de consiliile locale ale asociaţilor, la propunerea Adunarii Generale a Asociaţiei.

           (3). Calitatea de membru nu poate fi dobândită de persoane care urmăresc alte scopuri decât cele cuprinse în statutul şi actul constitutiv al regiei.

        Art.23.    Membrii Regiei au următoarele drepturi:

a) să-si delege reprezentantii în Adunarea Generala a Asociatiei Intercomunitare Silvice Bistrita-Livezile, care este autoritate tutelară a regiei; 
b) să participe, prin reprezentanţi la sedintele Consiliului de administratiei al regiei; 

c) să pună în discuţia organelor de conducere ale regiei  orice abatere de la scopurile si obiectivele acesteia;

        Art.24.   Membrii Regiei au următoarele obligaţii:

a) să respecte Statutul, Actul Constitutiv şi hotărârile organelor de conducere ale Regiei;  

b) să fie loiali principiilor stabilite prin actul constitutiv si statut;

c) sa mentina functionarea regiei cel putin pe durata de valabilitate a doua amenajari silvice de la data ultimei modificari a statutului;

        Art.25.  (1) Calitatea de membru  se pierde in următoarele situaţii:

a) prin retragere, în cazul în care unul din membri renunţă unilateral la asocierea privind administrarea in comun a fondului forestier si si/sau silvopastoral; În acest caz se notifică preşedintele Asociatiei care va convoca în termen de 30 de zile de la data notificării, Adunarea Generala a Asociatiei care va analiza consecinţele retragerii şi va propune membrilor Asociaţiei modificările ce trebuie operate în Actul Constitutiv şi Statutul Regiei precum si ale Asociatiei.
b)  prin excludere, în următoarele situaţii:

- pentru atingerea gravă, cu intenţie sau din culpă a patrimoniului regiei;

- pentru divulgarea, în afara regiei, a secretelor de organizare si funcţionare a asociaţiei;

- la propunerea scrisa si motivata a consiliului de administraţie a regiei.

(2).În toate situaţiile, pierderea calităţii de membru  va face obiectul dezbaterii consiliilor locale ale asociaţilor. 

          (3) Orice membru care se retrage din Asociaţie respectiv Regie este obligat să plătească:

a) sumele corespunzătoare rambursării, după caz, de către operator,a împrumuturilor contractate pentru finanţarea dezvoltării infrastructurii aferente fondului forestier şi cinegetic, de care a beneficiat pe perioada în care a fost membru al Asociaţiei plus cheltuielile aferente acestor împrumuturi;

b)  sumele corespunzătoare investiţiilor de care a beneficiat în perioada în care a fost membru al Asociaţiei, altele decât cele de la lit.a;

c) daune materiale constand in contravaloarea drepturilor de natura salariala ce revin in sarcina  operatorului pentru un an de zile si a altor cheltuieli ce rezulta din retragerea asociatului. Aceste sanctiuni se aplica in cazul in care retragerea survine fara o justa cauza sau fara motive bine intemeiate referitoare la aplicarea defectuasa a unor masuri tehnico-economice in procesul de administrare a fondului forestier si cinegetic.

CAPITOLUL VIII – BUGETUL DE VENITURI SI CHELTUIELI SI REZULTATUL ACTIVITATII

Art.26. 1) REGIA PUBLICA LOCALA OCOLUL SILVIC AL MUNICIPIULUI BISTRITA R.A. asigura din veniturile realizate in activitatea proprie, acoperirea tuturor cheltuielilor, realizarea investitiilor precum si obtinerea de profit;


  2) Profitul realizat in activitatea REGIEI PUBLICE LOCALE  OCOLUL SILVIC AL MUNICIPIULUI BISTRITA R.A. va fi repartizat conform legii, in functie de realizarile fiecarui proprietar .

Art.27. 1) REGIA PUBLICA LOCALA  OCOLUL SILVIC AL MUNICIPIULUI BISTRITA R.A. intocmeste anual bugetul de venituri si cheltuieli si situatii financiare, in conditiile legii, dupa modelele stabilite de Ministerul  Finantelor Publice ,
            2) bugetele de venituri si cheltuieli se supun spre avizare consiliului de administratie al regiei si asociatiei  si spre aprobare consiliilor locale ;

 3) Situatiile financiare se supun spre aprobare consiliului de administratie, potrivit legii;
            4) Evidentele contabile, respectiv veniturile si cheltuielile  vor fi conduse separat pe fiecare proprietar ;
            5)  Cheltuielile comune (apa, energie, consumabile, furnituri, etc ) vor fi repartizate in proportie egala pe fiecare propriatar asociat ;
            6)  Investitiile proprii ale regiei, mijloacele fixe, si alte cheltuieli vor fi repartizate pe proprietari, in conformitate cu hotararile Consiliului de administratie

Art.28. REGIA PUBLICA LOCALA  OCOLUL SILVIC AL MUNICIPIULUI BISTRITA R.A., poate contracta credite bancare, sponsorizari, donatii, imprumuturi interne sau externe rambursabile sau nerambursabile, in conditiile legii , in urma  aprobarii de catre  consiliile locale.
Art.29. Controlul financiar de gestiune se realizeaza de catre o societate de contabilitate si expertiză, membră CECCAR , prin incheierea unui contract de prestari servicii cu aceasta.

Art.30 (1). Se constituie un Comitet de audit format din trei doi administratori neexecutivi si independenti.
                      (2) Auditul intern se va efectua de catre proprietari.

                        (3) Situatiile financiare ale Regiei sunt supuse auditului statutar, care se efectueaza de catre auditori statutari.

          Capitolul IX. DIZOLVAREA SI LICHIDAREA REGIEI

Art. 31. Regia poate fi dizolvata prin :

(1) imposibilitatea realizarii obiectului de activitate ;

(2) prin hotararile consiliilor locale asociate ;

(3) prin falimentul regiei.

            Art. 32. Dizolvarea regiei are ca efect deschiderea procedurii lichidării care se efectueaza in conditiile legii.

Art. 33. Odata cu dizolvarea regiei membrii acesteia hotarasc cu privire la repartizarea şi lichidarea patrimoniului.


CAPITOLUL X – DISPOZITII TRANZITORII SI FINALE



Art.34.  Relaţiile cu alte regii, cu societati comerciale din tara si din strainatate, precum si cu alte terte persoane fizice sau juridice se vor desfasura pe baze contractuale, in conditiile legii.

Art.35. Prezentul statut se completeaza cu dispozitiile si cu reglementarile legale in domeniu.

          MUNICIPIUL BISTRITA,



    COMUNA LIVEZILE,

               PRIN PRIMAR                                                        PRIN PRIMAR
           GABRIEL LAZANY                                               TRAIAN SIMIONCA

